Document ID: 32011R0793

ΚΑΝΟΝΙΣΜΌΣ (ΕΕ) αριθ. 793/2011 ΤΗΣ ΕΠΙΤΡΟΠΉΣ
της 5ης Αυγούστου 2011
για τη θέσπιση απαγόρευσης αλιείας για την κατηγορία 9 (μηχανότρατες - ψυγεία πελαγικής αλιείας) στην οικονομική ζώνη της Μαυριτανίας από σκάφη που φέρουν τη σημαία κράτους μέλους της Ευρωπαϊκής Ένωσης
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 704/2008 του Συμβουλίου, της 15ης Ιουλίου 2008 , για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2008 μέχρι την 31η Ιουλίου 2012 (2), περιορίστηκαν οι αλιευτικές δυνατότητες της κατηγορίας 9 (μηχανότρατες - ψυγεία πελαγικής αλιείας) σε ποσότητα αναφοράς 250 000 τόνων.
(2)
Με βάση το άρθρο 2 παράγραφος 3 του προαναφερθέντος κανονισμού διατέθηκε συμπληρωματική ποσόστωση 50 000 τόνων για την περίοδο από την 1η Αυγούστου 2010 μέχρι την 31η Ιουλίου 2011, με αποτέλεσμα η συνολική ποσότητα αναφοράς να ανέλθει σε 300 000 τόνους.
(3)
Σύμφωνα με τις πληροφορίες που έλαβε η Επιτροπή τα αλιεύματα της συγκεκριμένης αλιευτικής κατηγορίας από σκάφη που φέρουν τη σημαία ή είναι νηολογημένα στα ενδιαφερόμενα κράτη μέλη έχουν εξαντλήσει την ποσόστωση για την προαναφερθείσα περίοδο αναφοράς.
(4)
Ως εκ τούτου, είναι αναγκαία η απαγόρευση των αλιευτικών δραστηριοτήτων για την εν λόγω αλιευτική κατηγορία.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εξάντληση ποσόστωσης
Η αλιευτική ποσόστωση που χορηγήθηκε στα ενδιαφερόμενα κράτη μέλη θεωρείται ότι έχει εξαντληθεί από τις 19 Ιουλίου 2011.
Άρθρο 2
Απαγορεύσεις
Οι αλιευτικές δραστηριότητες κατηγορίας 9 από σκάφη που φέρουν τη σημαία ή είναι νηολογημένα στα ενδιαφερόμενα κράτη μέλη απαγορεύεται από τις 19 Ιουλίου 2011 έως τις 31 Ιουλίου 2011. Κατά την εν λόγω περίοδο, απαγορεύεται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση ψαριών τα οποία έχουν αλιευθεί από τα σκάφη αυτά.
Άρθρο 3
Έναρξη ισχύος
Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Αυγούστου 2011.

Labels: 11
8
18
6